ตัวเลขผู้ยื่นขอสวัสดิการว่างงานครั้งแรกรายสัปดาห์ลดลงตำกว่าคาด สะท้อนตลาดแรงงานสหรัฐฯที่ฟื้นตัวต่อเนื่อง/ แนะนำทยอยสะสมหุ้นกลุ่มส่งออกเมื่อย่อตัวและกลุ่ม reopening มีสัดส่วนรายได้ในกทม. และปริมณฑลเป็นหลัก/ SET 1540 +/- จุด แนะนำ EPG
20 สิงหาคม 2564

ปัจจัยต่างประเทศ ตัวเลขผู้ยื่นขอสวัสดิการว่างงานครั้งแรกลดลงสู่ระดับ 348,000 รายในสัปดาห์ที่แล้วต่ำกว่าตลาดคาดและต่ำกว่าสัปดาห์ก่อนหน้า ที่ระดับ 363,000 รายและระดับ 377,000 รายตามลำดับ โดยเป็นการปรับตัวลงเป็นสัปดาห์ที่ 4 ติดต่อกัน และเป็นระดับต่ำสุดในรอบ 17 เดือน นับตั้งแต่เกิดโควิด อย่างไรก็ตามตัวเลขผู้ยื่นขอสวัสดิการว่างงานครั้งแรกยังคงสูงกว่าระดับ 230,000 ราย ซึ่งเป็นค่าเฉลี่ยต่อสัปดาห์ในช่วงก่อนเกิดโควิดในสหรัฐ ทั้งนี้ตัวเลขการจ้างงานที่ฟื้นตัวอย่างต่อเนื่องจะเป็นอีกหนึ่งแรงกดดันไปที่ Fed ให้เริ่มเปลี่ยนการดำเนินนโยบายการเงินแบบ Ultra-Dovish สู่ระดับ Dovish หรือปกติมากขึ้นในระยะข้างหน้าและอาจสร้างความผันผวนต่อตลาดการลงทุนได้ในระยะสั้น
ปัจจัยภายในประเทศ อัพเดตการรายงานผลประกอบการไตรมาสสองล่าสุดออกมาโดยรวมกำไรดีกว่าคาด +119% YoY และ +4% QoQ กำไรของ SET ไตรมาสสองอยู่ที่ 2.65 แสนลบ. จากไตรมาสสองปีก่อนที่ 1.21 แสนลบ. ซึ่งมาจากฐานต่ำปีที่แล้วที่มีการล็อคดาวน์ทั้งประเทศ โดยจำนวนหุ้นที่เรา cover 176 ตัวนั้นโดยรวมกำไรถือว่าออกมาดีกว่าเราคาด 8% และดีกว่าตลาดคาด 7% อย่างไรก็ตามทิศทางแนวโน้มกำไรบริษัทจดทะเบียนคาดว่าจะลดลงอย่างมีนัยยะในไตรมาสสามจากสถาณการ์ณโควิดที่รุนแรงต่อเนื่องและมาตรการล็อคดาวน์ โดยเฉพาะกลุ่มที่อิงการบริโภคภายในประเทศอย่างเช่นกลุ่ม commerce เราคาดว่ากำไรจะลดลง QoQ สูงถึงประมาณ 25% ขณะที่กลุ่มธนาคารเราคาดว่ากำไรจะลดลงประมาณ 10% และกลุ่ม finance ลดลงประมาณ 4-5% ทั้งนี้เราแนะนำให้มองข้ามไปหากลุ่มหุ้นที่คาดว่าจะสามารถฟื้นตัวได้ดีหลังสถาณกาณ์โควิดเริ่มคลี่คลายในไตรมาสสี่ โดยเรามองกลุ่ม reopening ที่มีสัดส่วนรายได้ในกทม. และปริมณฑลเป็นหลักจะฟื้นตัวก่อนกลุ่ม reopening ที่มีรายได้กระจายทั่วประเทศ เนื่องจากเราประเมินว่าจำนวนเคสผู้ติดเชื้อในกทม.น่าจะถึงจุด peak ก่อนและคาดว่าจะสามารถกลับมาเปิดเมืองได้ก่อนต่างจังหวัดที่ผู้ติดเชื้อใหม่ยังคงสูงขึ้นในอัตราเร่งและยังมีความเสี่ยงที่อาจต้องขยายจังหวัดล็อกดาวน์เพิ่มเติม ส่วนหุ้นกลุ่มส่งออกเรายังคงชื่นชอบและคาดว่ากำไรจะสามารถเติบโตได้ดีต่อเนื่องใน 2H21 รอจังหวะที่หุ้นปรับตัวลงมาเป็นโอกาสในการทยอยสะสมลงทุนเช่นกัน
มุมมองตลาดหุ้น/ กลยุทธ์การลงทุน วันนี้คาด SET 1540 +/- จุด แนะนำ EPG
1) EPG  (ราคาพื้นฐาน 16.00  บาท) มีทิศทางบวกนับตั้งแต่ 1QFY65 ผู้บริหารมีมุมมองเชิงบวกต่อการส่งออก ในขณะที่ธุรกิจภายในประเทศกำลังซบเซา คาดว่ายอดขายของ EPG จะเพิ่มขึ้น GPM ขยายตัวสอดรับกับ ASP ที่พุ่งขึ้น รวมถึงสัดส่วนของธุรกิจที่ทำกำไรสูงกำลังขยายตัว ดังนั้นเราปรับคาดการณ์กำไรสุทธิเพิ่มขึ้น 8-9%
รายงานตัวเลขเศรษฐกิจ 
วันศุกร์ ติดตาม การกำหนดอัตราดอกเบี้ยนโยบาย Loan Prim Rate 1 ปีของจีนคาดคงดอกเบี้ยที่ 3.85% ดัชนีราคาผู้ผลิตของเยอรมันเดือน ก.ค. คาด +0.8% MoM และ +9.2% YoY และตัวเลข Retail Sales ของอังกฤษเดือน ก.ค. คาด +0.5% MoM และ +6.4% YoY